Ορειβατικός Σύλλογος Ρεθύμνου

Βαφές - Τζιτζιφές - Φρες - Νίπος - Βαφές
2024-01-28 | Βαφές
Καταπράσινη κυκλική διαδρομή σε παραδοσιακά χωριά των κυπαρισσιών του Αποκόρωνα, στους πρόποδες των Λευκών Ορέων, κατάλληλη και για τους μικρούς μας πεζοπόρους. Κατευθυνόμαστε με οχήματά μας στο χωριό Βαφές, οικισμός ο οποίος έχει χαρακτηριστεί διατηρητέο μνημείο καθώς τα κτίσματά του χρονολογούνται την όψιμη Βενετοκρατία ή την πρώιμη Τουρκοκρατία σε συνδυσμό με κάποια νεοκλασικά στοιχεία. Από εκεί θα κινηθούμε δυτικά περίπου 3χλμ κυρίως σε χωματόδρομο προς το χωριό Τζιτζιφές όπου θα συναντήσουμε πέτρινη βρύση με κρύο πάντα νερό που κατεβαίνει από τα Λευκά Όρη ανάμεσα σε δύο υπεραιωνόβια πλατάνια άνω των 600 ετών σύμφωνα με τους ντοπιους. Το χωριό αυτό είναι επίσης γνωστό για το “καραμπάσι”, δαφνόλαδο γνωστό για τις θεραπευτικές του ιδιότητες. Έπειτα θα ακολουθήσουμε μονοπάτι προς το χωριό Φρες, το οποίο είχε καθοριστικό ρόλο στον επαναστατικό αγώνα εναντίον των Οθωμανών, και ακολουθώντας τα σοκάκια του θα ξαναμπούμε σε χωματόδρομο και μονοπάτι με μικρά ενδιαμεσα τμήματα ασφαλτόδρομου για να κατευθυνθούμε προς το χωριό Νίπος και λίγο πριν θα κινηθούμε νότια προς την τοποθεσία Λιμνοπήγαδο. Τέλος θα επιστρέψουμε στο Βαφέ, έχοντας διανύσει μια πορεία 11 συνολικά χιλιομέτρων.
​Β.Δ. : 1
Ω.Π.: 5
Αρχηγός: Αλεξάνδρα Κανελλάκη
Τηλ.: 6978303189

Γιούς Κάμπος - Κέδρος - Γερακάρι
2024-01-21 08:00 - 17:00 (Europe/Helsinki)
Β.Δ. 2+, Ω.Π.

Φαράγγι Ασφένδου
2024-01-21 | Άσφενδος
Η πορεία μας θα ξεκινήσει από το χωριό Άσφενδος (740μ), χωριό που διαδραμάτισε σπουδαίο ρόλο στις κατά καιρούς επαναστάσεις κατά των Οθωμανών αλλά και στο Β’ Παγκόσμιο Πόλεμο. Θα διασχίσουμε το φαράγγι του Ασφένδου περπατώντας σε κατηφορικό και σε κάποια σημεία απότομο μονοπάτι, παράλληλα με την κοίτη του ρέματος, με θέα στο Λυβικό πέλαγος για να καταλήξουμε στα Κολοκάσια (ερειπωμένος οικισμός με παραδοσιακή κρητική αρχιτεκτονική). Η διαδρομή ενδεχομένως θα τροποποιηθεί βάσει των καιρικών συνθηκών, όπως θα εξαρτηθεί και η μίσθωση λεωφορείου.

Ω.Π.: 3 + 3 (επιστροφή)
Β.Δ.: 1+
Αρχηγός: Μπάντρας Σωτήρης
Τηλ.: 6940775586

Ο γύρος της λίμνης Κουρνά
2024-01-14 | Κουρνάς
Η Λίμνη Κουρνά αποτελεί τη μεγαλύτερη φυσική λίμνη στη Μεσόγειο θάλασσα που βρίσκεται σε κάποιο νησί. Θα ξεκινήσουμε από την ανατολική όχθη και περπατώντας κατά μήκος της όχθης, θα κατευθυνθούμε βόρεια και αριστερά περνώντας μια μικρή μεταλλική γέφυρα, κάτω από την οποία περνάει ο ποταμός Δέλφινας. Έπειτα θα συνεχίσουμε νοτιοδυτικά σε χωματόδρομο και σε μικρό ανηφορικό μονοπάτι ως το Κλήμα Αλικάμπου (ιστορική τοποθεσία όπου έγινε η πρώτη ένοπλη συνάθροιση της Μεταπολιτευτικής Επανάστασης στις 3 Σεπτεμβρίου 1895) για να φτάσουμε σε ένα πλάτωμα με εξαιρετική θέα προς τη λίμνη, τον Κόλπο του Αλμυρού και την κοιλάδα του Μουσέλα, του ποταμού που χωρίζει τον Αποκόρωνα από το Ρέθυμνο. Συνεχίζοντας πάνω στο ίδιο παλιό, χτιστό μονοπάτι, περίπου 2,5 χλμ παρακάτω θα ακολουθήσουμε χωματόδρομο που οδηγεί στον Κάβαλλο και τον Κουρνά. Λίγο παρακάτω θα κινηθούμε βόρεια προς τη λίμνη, προκειμένου να φτάσουμε στην πηγή Μάτι, τη μεγαλύτερη φυσική πηγή που τροφοδοτεί τη λίμνη και να επιστρέψουμε στο σημείο εκκίνησης.

Ω.Π.: 4:30
Β.Δ.: 1+
Αρχηγός: Κορωνάκη Μαρία
Τηλ.: 6976404552

Βρύσινας
2024-01-07 | Βρύσινας
Στις περισσότερες θρησκείες οι κορυφές βουνών είναι συμβολικές και κατ επέκταση ιερός τόπος ή και θέση ιερού ναού. Το υποθετικά υπαίθριο ιερό στην κορυφή Βρύσινα τοποθετείται στην προανακτορική περίοδο (2600-1900πχ). Εδώ και τέσσερις χιλιάδες χρόνια γίνονται αναβάσεις στο Βρύσινα προκειμένου να ικανοποιηθεί η εσωτερική αναζήτηση ή η ψυχική ισορρόπηση. Εμείς προσθέτουμε την μεταεορταστική σωματική εκτόνωση και τη διάθεση επαναχρησιμοποίησης παλαιών μονοπατιών και πεζοπορούμε από Καπεδιανά προς κορυφή. Δεν θα επιλέξουμε τον πιο βατό χωματόδρομο Ε4, αλλά θα προτιμήσουμε την χαλεπότερη ορεινή διαδρομή (υψομετρική 350μ.). Στην κορυφή θα κόψουμε την ορεινή πρωτοχρονιάτικη πίτα (η πεδινή έπεται). Θα ακολουθήσουν μεταπεζοπορικές δραστηριότητες ανάλογα με τις καιρικές συνθήκες Ιδανικά θα μπορούσαμε να επισκεφτούμε το υστερομινωικό νεκροταφείο στους Αρμένους όπου μπορούμε να τροφοδοτήσουμε πρόχειρα, σώμα και πνεύμα. Η διαδρομή μπορεί να γίνει και από παιδιά 8+

Ω.Π.: 3
Β.Δ.: 1
Αρχηγός: Μανωλεσάκης Κωστής
Τηλ. 6976402902

Ψηλορείτης - Τίμιος Σταυρός
2023-12-23 08:00 - 2023-12-24 19:00 | Κουρούτες, Κουρούτες
Η καθιερωμένη τελευταία ανάβαση της ορειβατικής χρονιάς και φέτος στην ψηλότερη κορυφή της Κρήτης. Το Σάββατο το βράδυ θα διανυκτερεύσουμε στο καταφύγιο Τουμπωτός Πρίνος του Ε.Ο.Σ. Ρεθύμνου. Την Κυριακή θα ανέβουμε στην κορυφή Τίμιος Σταυρός του Ψηλορείτη (2.456μ.), ακολουθώντας το μονοπάτι Ε4.
​
Ω.Π.: 5:30

Β.Δ. : 4+ (με χιόνι)

Αρχηγός: Μιχάλης Τζανουδάκης

Τηλ: 6974766068

Κουρνάς-Πάτημα-Κάστελος-Αζιλακόδασος
2023-12-17 | Κουρνάς
Η διαδρομή Νο 10 από τις 12 διαδρομές ” Αποκόρωνας trails” που έχουν αναδειχτεί πρόσφατα στο νομό Χανίων. Περνάει από χωριά αρκετά σημεία ενδιαφέροντος και το εντυπωσιακό δάσος αζιλάκων. Ξεκινάμε από το χωριό Κουρνάς, ανηφορίζουμε προς το εκκλησάκι του Αγ. Ιωάννη και στη συνέχεια κινούμαστε ανατολικά προς την απόληξη της κορυφής Ομανιτέ. Συνεχίζουμε στην ίδια κατεύθυνση, κάνουμε μια μικρή παράκαμψη για να δούμε τα απομεινάρια του Τουρκικού οχυρού λίγο πριν το χωριό Πάτημα. Από παλιό μονοπάτι μπαίνουμε μέσα στο χωριό και συνεχίζουμε προς το διπλανό χωριό Κάστελλος. Από εκεί μπαίνουμε στο Αζιλακόδασος και καταλήγουμε ολοκληρώνοντας τον κύκλο στον Κουρνά.

Β.Δ.: 1
Ω.Π.: 5
Αρχηγός: Μαρία Βλάσση
Τηλ.: 6936939768

Κουλούκωνας- Δράση ενάντια στις ΒΑΠΕ
2023-12-10 | Κουλούκωνας
O ΕΟΣ Ρεθύμνου διοργανώνει εμβόλιμη πεζοπορία την Κυριακή 10 Δεκέμβρη σε συνεργασία με το συντονιστικό Ρεθύμνου ενάντια στις ΒΑΠΕ, ανταποκρινόμενοι στο πανελλαδικό κάλεσμα για δράσεις με αφορμή την Παγκόσμια μέρα Βουνού. Ως ορειβατικός σύλλογος δεν μπορούμε να μείνουμε αδιάφοροι μπροστά στην άνευ ορίων, βιομηχανοποίηση των ορεινών μας όγκων, στον τεμαχισμό της βιοποικιλότητας και στην ευρύτερη υποβάθμιση της φύσης με πρόσχημα τη σωτηρία της. Η πεζοπορία θα γίνει στα Ταλαία Ορη, που βρίσκονται στα σχέδια της αιολικής βιομηχανίας, και στη κορυφή τους Κουλούκωνα (1076 μ).
ΒΔ: 2
ΩΠ: 5:30
Πληροφορίες: Βασιλάκης Γιάννης
Τηλ.:6948832434

Θέρισσο - Αγία Κυριακή
2023-12-10 | Θέρισσο – “Τέμπλα”
Αφού περάσουμε οδηγώντας το πανέμορφο ομώνυμο φαράγγι μήκους 6 χλμ. θα ξεκινήσουμε τη διαδρομή μας λίγο έξω από το ιστορικο χωριο του Θερίσσου, το οποίο αποτέλεσε σημαντικό κέντρο διαφόρων επαναστατικών κινημάτων της Κρήτης και έδρα της επαναστατικής κυβέρνησης της «Ηνωμένης Αντιπολιτεύσεως» του Ελευθέριου Βενιζέλου. Το Θέρισο είναι κτισμένο στους βορειοδυτικούς πρόποδες των Λευκών Ορέων σε 580 μ. υψόμετρο. Από εκεί, ακολούθούμε καλά σηματοδοτημένο μονοπάτι με κατευθυνση βόρειοδυτικά του χωριού ενώ η διαδρομή εναλλάσσεται ανάμεσα σε χωματόδρομους και μονοπάτια και μόνο σε κάποια σημεία περνάει από βραχώδη περάσματα που απαιτούν προσοχή. Αφού διασχίσουμε την ρεματιά και ανηφορίσουμε κυκλικά μπροστά από τον λόφο και την θέση με την ονομασία “Τέμπλα” έχει απεριόριστη πανοραμική θέα προς την βόρεια πλευρά του νομού και συνεχίζει σε ολή την διαδρομή έτσι μέχρι να φτάσουμε το Μεγάλο Βυζαντινό κάστρο με την ονομασία “Κάστελλος”. Το Κάστρο επόπτευε την δίοδο προς την ενδοχώρα των Χανίων και προς την νότια ακτή ενώ έλεγχε απόλυτα τον κόλπο της Σούδας και ολόκληρη την ακτογραμμή. Εκεί θα θαυμάσουμε τις σωζόμενες οχυρώσεις, τον πύργο, και τις λαξευτές δεξαμενές (κυριολεκτικά σκαλισμένες στο βράχο). Συνεχίζουμε την κάθοδο μας από τον βραχώδη λόφο προς τα νέα μοναστικά κτίσματα της Μονής της Αγίας Κυριακής στην οποία βρίσκεται ο μονόκλιτος ναός της Μεταμόρφωσης του Σωτήρος. Από εκεί ακολουθώντας παλιά λιθόστρωτα μονοπάτια και περνώντας από πολλά σπηλαιώδη παρεκκλήσια θα βρεθούμε στα παλιά μετόχια και κτίσματα της Μονής όπου και θα τελειώσει η
εξόρμηση μας.Η διαδρομή είναι εύκολη στο σύνολο περίπου 12 χλμ με μικρές υψομετρικές διαφορές κυρίως
στην άνοδο. Δηλώσεις συμμετοχής μέχρι Παρασκευή μεσημέρι (ενδέχεται να μισθωθεί λεωφορείο).
Β.Δ.: 1+
Ω.Π.: 5
Αρχηγός: Μαρίτα Καλοειδά
Τηλ.: 6946953333

Κορυφή Βαρσάμου - Λευκά Όρη
2023-12-03 | καρες, Καρές
Ανάβαση στην κορυφή Βαρσάμου ( 1.550 μ.). Από τον Καρέ ακολουθούμε τον χωματόδρομο και φτάνουμε στις Γούρνες και το εκκλησάκι του Αγίου Παύλου. Από εκεί ξεκινάει η διαδρομή μας και μετά από ανηφόρα 400 μέτρων απολαμβάνουμε τη θέα προς τα Χανιά, τις γύρω ψηλές κορυφές. Κατεβαίνοντας θα συναντήσουμε και τη δεύτερη ομάδα που θα κάνει ανάβαση στο Άγιο Πνεύμα. Η διαδρομή είναι ιδανική για όσους θέλουν να δοκιμάσουν να περπατήσουν στο απαιτητικό και κακοτράχαλο έδαφος της Μαδάρας χωρίς όμως να κάνουν πολύωρο περπάτημα.
Αρχηγός: Μαρία Βλάσση, τηλ.: 6936939768
Β.Δ.: 2
Ω.Π.: 4:30

Άγιο Πνεύμα - Λευκά Όρη
2023-12-02 08:00 - 2023-12-03 17:00
Αρχηγός: Νίκος Βαβουράκης
Β.Δ.: 3
Ω.Π.: 7

Κόφινας- Μονή Κουδουμά - Άη Γιάννης
2023-11-25 08:00 - 2023-11-26 17:00 | Κόφινας
Θα ξεκινήσουμε με δικά μας οχήματα Σάββατο μεσημέρι για την περιοχή Λουσούδι (στα 880μ), δυτικά του Κόφινα, όπου και θα διανυκτερεύσουμε. Εκεί βρίσκεται το μοναστήρι των Τριών Ιεραρχών του 14ου αι. όπου λειτουργούσε και η Φιλοσοφική Σχολή από τον πατήρ Ιωάννη Φιλάγρη, έναν από τους σπουδαιότερους μελετητές του Αριστοτέλη και θα θαυμάσουμε τις πρόσφατες ανασκαφές που έφεραν στο φως κελιά των μοναχών και άλλους χώρους της μονής. Αφήνοντας τα πράγματα μας θα πεζοπορήσουμε έως την κορυφή του Κόφινα (1231μ) ακολουθώντας σύντομο αλλά πανέμορφο και απότομο μονοπάτι για να φτάσουμε στο εκκλησάκι του Τιμίου Σταυρού και να απολαύσουμε τη θέα από ψηλά και το ηλιοβασίλεμα. Την επομένη το πρωί θα ακολουθήσουμε μονοπάτι τραβερσάροντας τη δυτική πλευρά της κορυφής, θα περάσουμε τα Λιμνιά και θα κατηφορίσουμε μέσα από πευκοδάσος, θαυμάζοντας την άπλετη θέα της νότιας ακτογραμμής. Θα καταλήξουμε στη Μονή Κουδουμά έχοντας διανύσει μία πορεία 5 περίπου χλμ. Από εκεί θα κινηθούμε δυτικά για να επισκεφτούμε το Αββακόσπηλιο – τον σπηλαιώδη ναό του Οσίου Κοσμά, όπου ασκήτεψε και θάφτηκε- και στη συνέχεια το σπήλαιο του Αγίου Αντωνίου, όπου θα δούμε το εκκλησάκι με τους σταλαγμίτες και τους σταλακτίτες. Έπειτα θα συνεχίσουμε την πορεία μας κατευθυνόμενοι δυτικά, κατά μήκος της ακτογραμμής, ακολουθώντας πευκόφυτο μονοπάτι ως την παραλία της Ελυγιάς για να καταλήξουμε στον οικισμό Αη- Γιάννης στα Καπετανιανά, μετά από 3 περίπου χλμ. Από εκεί, αγροτικό αυτοκίνητο θα μας μεταφέρει στο Λουσούδι στα οχήματά μας.
Β.Δ.: 2
Ω.Π.: 2 + 6
Αρχηγός: Αλεξάνδρα Κανελλάκη
Τηλ: 6978303189 (ώρες επικοινωνίας: 8:00-13:00)

Μινωικό μονοπάτι Κασταμονίτσας
2023-11-19 | Κασταμονίτσα – Μινωικό Μονοπάτι
Η διαδρομή μας θα ξεκινήσει από το χωριό Κασταμονίτσα και θα ακολουθήσει το Ε4 μονοπάτι προς τα ανατολικά νότια από τα απομεινάρια του αρχαίου υδραγωγείου της Λύκτου στη θέση Τοίχος. Μετά από περίπου 2 ώρες ανάβασης συναντάμε μια μεγάλη πέτρινη πινακίδα στη θέση του Τσούλη το Μνήμα και ένα σωρό από πέτρες. Από του Τσούλη το Μνήμα κατεβαίνουμε μέσω χωματόδρομου στον κεντρικό δρόμο που συνδέει όλα τα χωριά του, κοντά στο χωριό Κάτω Μετόχι. Εδώ μπορούμε να σταματήσουμε την πορεία μας ή να συνεχίσουμε μέχρι το χωριό Ψυχρό και να επισκεφτούμε το Δικταίον Άντρο.

Αρχηγός: Αχμέντ
Τηλ. 6971769197
Β.Δ.: 1+
Ω.Π.: 5

Ελένες - Αι Γιάννης - Γουργούθοι - Βρύσες - Σμιλέ - Ελένες
2023-11-12 | Ελένες
Εύκολη κυκλική διαδρομή σε εγκαταλελειμμένα και μη χωριά του Αμαρίου, με στάσεις σε παλαιά Ιερά και παλαιού τύπου καφενεία, και παραστάσεις από αμαριώτικο φύσικό τοπίο, μπερδεμένο με οσμές τόσο καλοκαιρινές όψιμες όσο και ρακοκάζανων γαργαλιστικές.
Αναχώρηση από σύλλογο στις 8,00 με Ι.Χ. Αφετηρία πεζοπορίας από Ελένες στις 8.00. Επιστροφή στις Ελένες στις 14.00.
Β.Δ. 1,
Ω.Π. 4
Αρχηγός: Μαρκαντώνη Χρυσούλα.
Δηλώσεις συμμετοχής / πληροφορίες και λοιπές αναλύσεις : Μανωλεσάκης Κωστής: 6976402902

Καταφύγιο Στροβίλι - Σπαθί (Λασιθιώτικα)
2023-11-11 08:00 - 2023-11-12 17:00
Το Σάββατο το μεσημέρι, αναχωρούμε με δικά μας οχήματα για το οροπέδιο Λασιθίου οπού θα κατευθυνθούμε στο Καταφύγιο Στροβίλι, στο οποίο θα διανυκτερεύσουμε. Την Κυριακή το πρωί θα ξεκινήσουμε την πορεία μας από το καταφύγιο για να συναντήσουμε το μονοπάτι Ε4 οπού οδηγεί στην ψηλότερη κορυφή της οροσειράς Δίκτης, το Σπαθί που είναι στα 2148 μέτρα. H πορεία μας θα διαρκέσει γύρω στις 7 ώρες και η υψομετρική διαφορά από το καταφύγιο στην κορυφή είναι 800 μέτρα.
Β.Δ.: 2
Ω.Π.: 7
Αρχηγός: Παναγιώτης Διαμάντης
Τηλ. 6945831413

Ψηλάφι
2023-11-05
Προορισμός μας η κορυφή Ψηλάφι, στα δυτικά Λευκά Όρη. Ξεκινάμε από το Ξυλόσκαλο περνάμε την πηγή Λινοσέλι , το διάσελο του Γκίγκιλου και στη συνέχεια κατευθυνόμαστε δυτικά , ακολουθώντας το μονοπάτι Ε4. Ανεβαίνουμε στην κορυφή Ψηλάφι (1984μ) και στην συνέχεια ακολουθώντας βόρεια πορεία, κατεβαίνουμε από τον Ξεροπόταμο ως τη Στενή Μοίρα του οροπεδίου του Ομαλού .
Β.Δ. : 2+
Ω.Π. :8
Αρχηγός: Νίκος Βαβουράκης
Τηλέφωνο: 6976404551

Τσούτσουρας-Μαριδάκι-Άγιος Νικήτας
2023-11-05 | Τσούτσουρας
Ξεκινάμε την πεζοπορία μας από το παραθαλάσσιο χωριό Τσούτσουρας σε παραλιακό μονοπάτι με υπέροχη θέα στο Λυβικό πέλαγος για να φτάσουμε στο μικρό οικισμό Μαριδάκι (ή Αγιο Παντελεήμονα) και τη μαγευτική παραλία που βρίσκεται εκεί, στην έξοδο του φαραγγιού του Αχεντριά. Έπειτα, θα συνεχίσουμε την πορεία μας σε μονοπάτι και αγροτικό δρόμο για να βρεθούμε στο μοναστήρι του Αγίου Νικήτα, όπου θα θαυμάσουμε το μοναδικό φοινικόδασος των Αστερουσίων και την παραλία που βρίσκεται εκεί. Η επιστροφή μας θα γίνει από την ίδια διαδρομή. Πληρωμές – επικύρωση συμμετοχής για την μίσθωση λεωφορείου: Παρασκευή 2:00 -3:00 μ.μ., στο γραφείο του συλλόγου στη Δημοκρατίας 12.

Β.Δ.: 1
Ω.Π.: 4
Αρχηγός: Μαρία Κορωνάκη
Τηλ.: 6976404552

Κρυονερίτης – Περιστερέ
2023-10-29 | Κρυονερίτης
Η διαδρομή μας θα ξεκινήσει μέσα από το όμορφο χωριό Αλώνες όπου ακολουθώντας το μονοπάτι Ε4 από τη βόρεια πλευρά του βουνού θα προσεγγίσουμε τη κορυφογραμμή του Κρυονερίτη όπου θα μας αποκαλυφτεί μια φανταστική θέα στο Λιβυκό πέλαγος αλλά και όλο το ανάγλυφο του Νομού Ρεθύμνου καθώς βρισκόμαστε στα πιο δυτικά σημεία του νομού. Μετά ακολουθώντας δυτική πορεία θα ανέβουμε στη κορφή του βουνού (1310μ.) με τη θέα να συμπληρώνεται από τη νοτιοανατολική πλευρά των Λευκών Ορέων που βρίσκονται σχεδόν απέναντι. Η κορφή βρίσκεται πάνω από το εκκλησάκι του Αγ. Πνεύματος και την πηγή με το κρύο νερό που έδωσε τ’ όνομα της στο εντυπωσιακό αυτό βουνό. Έπειτα θα κινηθούμε νότια ακολουθώντας και πάλι το μονοπάτι Ε4 για να καταλήξουμε στην παραλία του Περιστερέ. Δηλώσεις συμμετοχής μέχρι Παρασκευή απόγευμα. Πληρωμές – επικύρωση συμμετοχής για την μίσθωση λεωφορείου: Παρασκευή 8:00 -9:00 μ.μ., στο γραφείο του συλλόγου στη Δημοκρατίας 12, είτε από το τεχνικό γραφείο στη Χορτάτζη 38 (8-4 καθημερινές).
Ω.Π.: 6
Β.Δ.: 2
Αρχηγός: Μανωλεσάκης Κωστής
Τηλ.: ​6976402902

Οίτη
2023-10-27 08:00 - 2023-10-30 17:00 | ΠΑΥΛΙΑΝΗ, ΠΑΥΛΙΑΝΗ
Επισκεπτόμαστε την καταπράσινη και με πολλά νερά Οίτη (ή Καταβόθρα), το βορειότερο από τα βουνά της Στερεάς Ελλάδας. Ένα όχι και πολύ γνωστό βουνό, στη σκιά των Βαρδουσίων και της Γκιώνας, που μαζί οριοθετούν την κοιλάδα του Μόρνου.
Οι διανυκτερεύσεις θα γίνουν στην Παύλιανη και την Υπάτη, που βρίσκονται στη νότια και τη βόρεια πλευρά του βουνού αντίστοιχα, μόλις τρεις ώρες μακριά από την Αθήνα. Στη διαδρομή θα σταματήσουμε σε κάποια σημεία ενδιαφέροντος.
Θα πεζοπορήσουμε στο φυσικό Πάρκο της Παύλιανης, στις πηγές του Ασωπού ποταμού. Στην Πυρά του Ηρακλέους και την κορυφή Ξηροβούνι (1.788μ.), περπατώντας πότε σε πράσινα λιβάδια και πότε κάτω από τα έλατα. Στο εντυπωσιακό μονοπάτι των σιδηροδρομικών που κινείται παράλληλα ή πάνω στη γραμμή, μέχρι το εγκαταλειμμένο κτίριο του σταθμού του Ασωπού, θαυμάζοντας τα φθινοπωρινά χρώματα της φύσης. Και τέλος στο μονοπάτι των φαρμακίδων παρέα με τις μάγισσες που δρούσαν εκεί σύμφωνα με το μύθο.
Ακόμη θα επισκεφτούμε τα χωριά Καστριώτισα, Μαυρολιθάρι και τον ιστορικό Γοργοπόταμο. Και θα συμπληρώνουμε τις χαμένες θερμίδες στις γνωστές στους καλοφαγάδες ταβέρνες της περιοχής.
Δηλώσεις συμμετοχής: Μέχρι 20 Σεπτεμβρίου για να γίνουν οι κρατήσεις σε δωμάτια και πλοίο. Πληροφορίες: Μαρία Βλάσση, τηλ. 6936939768 και στο γραφείο του ΕΟΣ Ρεθύμνου κάθε Τρίτη 9-10:30.
ΑΝΑΛΥΤΙΚΟ ΠΡΟΓΡΑΜΜΑ
26-10: Αναχώρηση από Ηράκλειο
27-10: Αναχώρηση από Πειραιά με προορισμό την Παύλιανη. Πεζοπορία στο φυσικό πάρκο της Παύλιανης. Εκτείνεται στις πηγές του Ασωπού και στις καταπράσινες πλαγιές της Οίτης. Μια έκπληξη μας περιμένει σε κάθε γωνία του σε ένα φυσικό περιβάλλον που εντυπωσιάζει. Ω.Π.: 4 – Β.Δ.: 1
28-10: Πεζοπορία στην Πυρά του Ηρακλέους και την κορυφή Ξηροβούνι (1.788μ.), περπατώντας πότε σε πράσινα λιβάδια και πότε κάτω από τα έλατα. Ω.Π.: 7 – Β.Δ.: 2.
29-10: Πεζοπορία στο εντυπωσιακό μονοπάτι των σιδηροδρομικών που κινείται παράλληλα ή πάνω στη γραμμή, μέχρι το εγκαταλειμμένο κτίριο του σταθμού του Ασωπού. Ω.Π.: 5 – Β.Δ.: 2.
30-10: Μονοπάτι Φαρμακίδων, με τους εντυπωσιακούς καταρράκτες και βάθρες. Ω.Π.: 3 – Β.Δ.:1 . Επιστροφή στον Πειραιά και αναχώρηση για Κρήτη.

Φαράγγι Αγ. Αντωνίου (Πατσού)
2023-10-22 | Φαράγγι Αγ. Αντωνίου
Το φαράγγι της Πατσού ή Αγίου Αντωνίου βρίσκεται στην καταπράσινη επαρχία Αμαρίου. Τα νερά του φαραγγιού χύνονται πλέον στη λίμνη του φράγματος των Ποταμών. Μπαίνουμε από τη νότια είσοδο του κοντά στο χωριό Πατσός και περνάμε το σπηλαιώδη ναό του Αγίου Αντωνίου, ο οποίος κατά την αρχαιότητα αποτέλεσε λατρευτικό σπήλαιο αφιερωμένο στον Κραναίο Ερμή. Ακολουθούμε το μονοπάτι το οποίο στενευει σε κάποια σημεία και καταλήγουμε στο φράγμα Ποταμών.
Β.Δ. : 1
Ω.Π. : 3:30
Αρχηγός : Γιάννης Γαϊδαρτζής
Τηλ. : 6981862832

Φαράγγι Ελυγιάς
2023-10-21 08:00 - 2023-10-22 17:00 | Κρουσια σφακιων, κρουσια σφακιων
Διήμερη εξόρμηση με διανυκτέρευση. Θα κάνουμε μια κυκλική διαδρομή διασχίζοντας το μεγαλύτερο μέρος του φαραγγιού της Ελυγιάς.
Το Σάββατο το πρωί θα ξεκινήσουμε από το γραφείο του συλλόγου και θα κατευθυνθούμε στον Αγ. Ιωάννη Σφακίων. Θα ανέβουμε οδικώς μέχρι τα Κρούσια και θα αφήσουμε τα αυτοκίνητα. Θα πεζοπορήσουμε μέχρι το Ζαράνι με την ομώνυμη πηγή και θα κατέβουμε στους ποταμούς από παλιό μονοπάτι, θα κατηφορήσουμε για λίγο μέσα στο φαράγγι για να φτάσουμε στο σημείο στο σημείο διανυκτέρευσης.
Την Κυριακή θα κατέβουμε το φαράγγι μέχρι τον Φλισκουνιά και στη συνέχεια θα ανέβουμε από δύσβατο μονοπάτι στο σπήλαιο του Κορμοκόπου και θα επιστρέψουμε στα αυτοκίνητα μας στα Κρούσια.
Β.Δ.: 4
Ω.Π.: 6+7
Αρχηγός: Μαρία Βλάσση
Τηλ. : 6936939768 (17:00 – 22:00)

Κέδρος
2023-10-15
Ανάβαση στο όρος Κέδρος ή Κέντρος (1776μ.) το οποίο βρίσκεται νοτιοδυτικά του Ψηλορείτη και ανάμεσα τους σχηματίζεται η κοιλάδα του Αμαρίου. Θα ξεκινήσουμε με δικά μας οχήματα για την Κρύα Βρύση για να φτάσουμε στην κορυφή και να θαυμάσουμε τη θέα, εκτελώντας κυκλική πορεία.
Β.Δ.: 2
Ω.Π.: 5
Αρχηγός: Νίκος Βαβουράκης
Τηλέφωνο: 6976404551

Ελαφονήσι - Κεδρόδασος- Κριός
2023-10-15 | Κεδρόδασος – Λιμνη Κριού
Πεζοπορία στο τμήμα του παραλιακού μονοπατιού Ε4, στα νότια του Νομού Χανίων. Η διαδρομή μας θα ξεκινήσει από το Ελαφονήσι για να φτάσουμε στο Κεδρόδασος, με την άσπρη άμμο και τα τυρκουάζ νερά. Έπειτα συνεχίζουμε προς το εκκλησάκι του Αγ. Ιωάννη και καταλήγουμε στην Λίμνη Κριού. Στο σημείο αυτό βρισκόταν η αρχαία πόλη Βιένα. Στην παραλία μπορούμε να δούμε ακόμη τμήματα από αρχαίους κίονες και στο βυθό διακρίνονται αρχαίοι τάφοι. Σύντομα φτάνουμε στο ακρωτήριο Κριού, που είναι και το τέλος της διαδρομής μας. Δηλώσεις συμμετοχής μέχρι Παρασκευή απόγευμα. Πληρωμές – επικύρωση συμμετοχής για την μίσθωση λεωφορείου: Παρασκευή 8:00 -9:00 μ.μ., στο γραφείο του συλλόγου στη Δημοκρατίας 12.
Β.Δ. : 1
Ω.Π. : 4
Αρχηγός: Κωστής Μανωλεσάκης
Τηλ. : 2831029684 ώρες γραφείου, fb : kostis manolesakis

Ελεύθερνα - Μαργαρίτες
2023-10-08 | Ελεύθερνα-Μαργαρίτες
Μία όμορφη διαδρομή για μικρούς και μεγάλους στην αρχαία πόλη της Ελεύθερνας, σε μία εύφορη κοιλάδα με άφθονο νερό και βλάστηση. Θα επισκεφτούμε τις τεράστιες λαξευτές ρωμαϊκές δεξαμενές, την αρχαία Ακρόπολη, τον ερειπωμένο πύργο της αρχαίας πόλης και θα απολαύσουμε τη θέα. Η αρχαία Ελεύθερνα ιδρύθηκε από τους Δωριείς και ήταν μία από τις κυριότερες πόλεις της αρχαίας Κρήτης από το 3000 π.Χ. έως τη Βυζαντινή εποχή. Θα συνεχίσουμε την πορεία μας ως το χωριό Μαργαρίτες, γνωστό για την αγγειοπλαστική του από τους αρχαίους χρόνους έως και σήμερα. Θα δούμε τα ερείπια των αρχαίων εργαστηρίων αλλα και τη σύγχρονη πορεία καθώς οι κάτοικοί του συνεχίζουν την παράδοση αυτή.
Πληρωμές – επικύρωση συμμετοχής για την μίσθωση λεωφορείου: Παρασκευή 8:00 -9:30μ.μ. στο γραφείο του συλλόγου στη Δημοκρατίας 12.
Ω.Π.: 3
Β.Δ.:1
Αρχηγός: Μανωλεσάκης Κωστής
Τηλ.:6976402902

Φαράγγι Τρυπητής
2023-10-07 - 2023-10-08 | Φαράγγι Τρυπητής
Η διήμερη αυτή διαδρομή μεταφέρεται λόγω των δημοτικών εκλογών, θα ανακοινωθεί σύντομα η νέα ημερομηνία.
Αρχηγός: Μιχάλης Τζανουδάκης
Β.Δ.: 4
Ω.Π.: 7+7

Αράδαινα - Γλυκά Νερά
2023-10-01 | Φαράγγι Αράδενας, Χανίων, Ελλάδα
Από τα γραφεία του συλλόγου θα αναχωρήσουμε με δικά μας οχήματα για την αρχή του μονοπατιού Ε4 για Γλυκά νερά, όπου θα αφήσουμε τα οχήματά μας. Έπειτα με μισθωμένα αγροτικά, θα μεταφερθούμε στο χωριό Αράδαινα, όπου θα διασχίσουμε το ομώνυμο φαράγγι, διάρκειας 4 περίπου ωρών. Στην συνέχεια θα κάνουμε μια στάση για μπάνιο στην παραλία Μάρμαρα, και ύστερα θα συνεχίσουμε το παραλιακό μονοπάτι Ε4 διασχίζοντας τον Λύκο, το Λουτρό και θα καταλήξουμε στην
παραλία Γλυκά νερά. Έπειτα, μετά από μια σύντομη στάση εκεί, θα συνεχίσουμε για να καταλήξουμε στα σταθμευμένα οχήματα.
Β.Δ.: 2
Ω.Π.: 7
Αρχηγός: Παναγιώτης Διαμάντης
Τηλ. 6945831413

Σούγια - Λισσός
2023-09-24 | Σούγια-Λισσός
Εύκολη διαδρομή από τη Σούγια στη Λισσό. Το πρώτο μέρος της διαδρομής είναι μέσα στο φαράγγι. Στη συνέχεια ανεβαίνουμε μια πλαγιά και καταλήγουμε σε μια κατάφυτη κοιλάδα και την παραλία με τα χοντρά βότσαλα. Εκεί θα βρούμε πηγή με νερό και σκιά. Αν θέλουμε θα κάνουμε μπάνιο στη θάλασσα και θα περιηγηθούμε στους αρχαιολογικούς χώρους. Η επιστροφή θα γίνει από την ίδια διαδρομή. Η Λισσός είναι αρχαία πόλη, που τα ερείπια της σώζονται ανάμεσα στη Παλιόχωρα και τη Σούγια . Ήταν λιμάνι της δωρικής πόλης Ελυρος. Τόσο η Ελυρος όσο και τα δυο λιμάνια της, Σούγια και Λισσός, άκμασαν στην Ελληνιστική, Ρωμαϊκή και Α Βυζαντινή περίοδο και καταστράφηκαν από τους Σαρακηνούς Αραβες, που έφτασαν σε μεγάλους αριθμούς από την Ισπανία. Η Λισσός στην αρχαιότητα ήταν γνωστή για το περίφημο Ασκληπιείο της, το οποίο καταστράφηκε από μεγάλο σεισμό, αλλά σώζεται το ψηφιδωτό πάτωμα του που απεικονίζει ζώα και γεωμετρικά σχήματα. Στην κοιλάδα της Λισσού και θα ανακαλύψουμε κιονόκρανα κρυμμένα στους θάμνους, όπως και το Ρωμαϊκό νεκροταφείο με τους καμαροσκέπαστους τάφους (μοιάζουν με μικρά σπιτάκια).
Πληρωμή για τη μίσθωση λεωφορείου και επιβεβαίωση συμμετοχής: Παρασκευή 8-9:30 μ.μ. στο γραφείο του συλλόγου, στη Δημοκρατίας 12.
Β.Δ. : 1
Ω. Π. : 4 (+1 ώρα στάση στη Λισσό)
Αρχηγός: Γιώργος Δατσέρης
Τηλ: 6984391950 (ώρες επικοινωνίας: 8- 10 μ.μ.)

Αγ. Ρουμέλη - Αγγελοκάμπι - Ελυγιά - Αγία Ρουμέλη
2023-09-23 - 2023-09-24 | Αγία Ρουμέλη, Αγία Ρουμέλη
Διαδρομή στην ανατολική πλευρά του φαραγγιού της Σαμαριάς. Το Σάββατο θα πάμε στα Σφακιά και από εκεί με το καράβι στην Αγία Ρουμέλη για να διανυκτερεύσουμε. Την Κυριακή θα ξεκινήσουμε νωρίς, θα κατευθυνθούμε προς την Παλιά Αγ. Ρουμέλη και θα ανέβουμε από δύσβατο μονοπάτι μέσα στα πεύκα, στη πλαγιά της ανατολική πλευράς του φαραγγιού. Θα κατηφορίσουμε νότια προς τα δύο ανατολικά κάστρα, στη συνέχεια θα περάσουμε από τους Αγγελόκαμπους με την καταπληκτική θέα στο Λυβικό. Από το παλιό χτιστό μονοπάτι κατεβαίνουμε στο φαράγγι της Ελυγιάς και θα καταλήξουμε στην ομώνυμη παραλία στην έξοδο του. Από το παραλιακό μονοπάτι Ε4 θα επιστρέψουμε στην Αγ. Ρουμέλη και θα φύγουμε με το τελευταίο καράβι για Σφακιά.
Η διαδρομή γίνεται για πρώτη φορά από το Σύλλογο μας.
Αρχηγός: Μαρία Βλάσση
Τηλ.: 6936939768
Β.Δ.: 2+
Ω. Π. : 8

Παγκρήτια Ορειβατική Συνάντηση - ΕΟΣ Ηρακλείου
2023-09-16 - 2023-09-17 | Γιούχτας, 64QV+XM Archanes
Η φετινή Παγκρητια Ορειβατική συνάντηση διοργανώνεται από τον Ορειβατικό Σύλλογο του Ηρακλείου και φιλοξενείται στον ευρύτερο χώρο της περιοχής του Γιούχτα. Η εκδήλωση περιλαμβάνει διανυκτέρευση σε σκηνές στο Φουρνί, ξεναγήσεις, φαγητό, γλέντι και ανάβαση στην κορυφή του Γιούχτα (811μ).
Β.Δ.: 2
Ω.Π.: 5
Αρχηγός:
Τηλ.:

Άγιος Ιωάννης - Άγιος Παύλος
2023-09-10
Την Κυριακή το πρωί φτάνουμε στον οικισμό Άγ. Ιωάννη Σφακίων (υψόμετρο 780μ). Αρχίζουμε την πεζοπορία σε παλαιό καλντερίμι διασχίζοντας κωνοφόρο δάσος για 40 λεπτά περίπου μέχρι το φρύδι του γκρεμού στο πέρασμα Καλος Πόρος (υψόμετρο 580μ). Μικρή στάση προς απόλαυση πανοραμικής θέασης Λυβικού, Αγίας Ρουμέλης, Γαύδου και Παλαιόχωρας. Συνεχίζουμε κατηφορικά στο παλαιό καλντερίμι και στη συνέχεια ακολουθούμε μονοπάτι μέσα από επικλινές δάσος προσεγγίζοντας παραλιακά μέχρι τον ναό Αγ. Παύλου. Παραμένουμε στην παραλία μέχρι το απόγευμα από όπου και επιστρέφουμε με καραβάκι στα Σφακιά.
Δηλώσεις συμμετοχής με πληρωμή (λεωφορείο-καραβάκι): Παρασκευή 7:30-9:30 μ.μ. στα γραφεία του συλλόγου στη Δημοκρατίας 12.
Β.Δ.: 1
Ω.Π.: 3
Αρχηγός Αχμέτ
Τηλ.: 6971769197 (ώρες επικοινωνίας 18:00 – 22:00)
